สวัสดีค่ะ กินยาคุมแบบ21เม็ด แต่กินไม่ค่อยตรงเวลากินไปได้15เม็ด มีเลือดออกแบบประจำเดือนแบบนี้คือเลือดประจำเดือนมั้ยคะ ถ้าไม่ใช่แล้วประจำเดือนจริงๆจะมาตอนไหน แล้วควรทานยาต่อจนหมดแผงหรือหยุดยารอขึ้นแผงใหม่คะ
สวัสดีค่ะ หากทานยาคุมกำเนิดชนิด 21 เม็ดอยู่ และเมื่อทานถึงเม็ดที่ 15 ได้มีเลือดออกมา เลือดดังกล่าว ถือเป็นเลือดที่เกิดจากผลข้างเคียงของยาคุม ไม่ใช่เลือดประจำเดือน เพราะเลือดที่ถือเป็นประจำเดือนจากยาคุม จะมาเมื่อทานยาคุมหมดแผงแล้ว และอยู่ในช่วงเว้นระยะ 7 วันค่ะ ซึ่งโดยส่วนใหญ่ ประจำเดือนก็จะเริ่มมาเมื่อเว้นระยะไปได้ 2-4 วันค่ะทั้งนี้ หากเลือดที่ออกมีปริมาณไม่มาก ก็ไม่ได้ถือว่าอันตรายอะไร โดยส่วนใหญ่ก็จะหยุดไหลไปได้เอง ดังนั้น ก็ไม่ควรหยุดทานยาคุม ควรทานต่อเนื่องให้หมดแผงค่ะการเกิดเลือดออกจากผลข้างเคียงของยาคุมนั้น มักพบได้จากการใช้ยาคุมชนิดที่มีฮอร์โมนต่ำ หรือจากการที่ทานยาไม่ค่อยตรงเวลา หรือมีการลืมทานยา เป็นต้น ดังนั้น ก็ควรพยายามทานยาคุมให้ตรงเวลาค่ะ